સભાની શરૂઆત આરતી, પૂજા અર્ચનથી કરી, સંતોના આશીર્વચન કે જેમ દરેક સંતોએ શ્રી લક્ષ્મીનારાયણ કે જે આપણા ઈસ્ટદેવ છે તેને હંમેશા યાદ રાખવા જણાવેલ, તેમજ સનાતન ધર્મની બાબતમાં પ્રકાશ પાડેલ, આપણી ગુરુ ગાદીની માહિતી આપતા જણાવેલ કે આપણા ગુરુ વેદ નારાયણ છે કોઈ વ્યક્તિ નથી. શાસ્ત્રીજી એ જોર આપતા કહ્યું કે “ભગવાન લક્ષ્મીનારાયણને માનવા વાળો વર્ગ” એ કોઈ અલગ પંથ નથી, પણ મૂળ વેદ આધારિત સનાતન ધર્મ છે. સંપૂર્ણ વેદ આધારિત આ ધર્મ છે જેના મૂળમાં સાકાર ઉપાસના છે. આ કોઈએ બનાવેલ વાડો નથી. અહીં કોઈ માણસના પેટે જન્મેલ વ્યક્તિની પૂજા થતી નથી. આ તો આદિ અનાદી કાળથી એટલે કે સુરજ ચાંદો છે ત્યારથી ચાલી આવતી પરંપરા છે. અને એમાં ભગવાન શ્રી લક્ષ્મીનારાયણની ઇષ્ટદેવ તરીકે સાકાર ઉપાસના છે. આ વ્યવસ્થા એટલી સજ્જડ છે કે એમાં કંઈ પણ ફેરફાર કરવાની જરૂર નથી. તેમણે ધન્યતા રજુ કરતા કહ્યું કે ખરેખર મહાન છે તમારા વડીલો કે જેઓને સંત ઓધવરામજી મળ્યા કે જેમણે ભગવાન લક્ષ્મીનારાયણને ઇષ્ટદેવ તરીકે ઉપાસના કરવાનું આપણને સૂચવ્યું.